**Bruidhneamaid air Foghlam na h-Alba**

**Ro-ràdh**

Tha sinn a’ toirt cuireadh dhan a h-uile duine aig a bheil ùidh san t-siostam foghlaim againn san àm ri teachd pàirt a ghabhail sa Chòmhradh Nàiseanta air Foghlam na h-Alba.

Seo do chothrom do ghuth a thogail agus gus cuideachadh gus lèirsinn a thogail airson foghlam na h-Alba san àm ri teachd. Dè an seòrsa foghlaim, sgilean, eòlas agus taic a bhios a dhìth air daoine òga ann am 20 bliadhna nad bheachd?

**Ceistean**

’S e aon dòigh a th’ ann gus pàirt a ghabhail a bhith a’ freagairt nan 10 ceistean a leanas. Faodaidh tu na ceistean uile no cuid aca a fhreagairt. Is e an rud a tha cudromach gum bi cothrom agad do bheachdan a thoirt seachad agus cnuasachadh gu domhainn air na cuspairean as cudromaiche dhut.

1. Dè an seòrsa foghlaim a bhios a dhìth air clann agus daoine òga ann an Alba san àm ri teachd?
2. Ciamar a bheir sinn seo gu buil?
3. Ciamar a chumar taic agus ciamar a dhèiligear ri feumalachdan fa leth gach pàiste is neach òg san àm ri teachd?
4. Ainmich aon rud a dh’fheumar cumail agus innse dhuinn carson.
5. Dè na prìomhachasan as cudromaiche a th’ ann airson siostam foghlam Albannach san àm ri teachd?
6. Ciamar as urrainn dhuinn dèanamh cinnteach gu bheil guth aig a h-uile duine a tha an sàs ann am foghlam ann an Alba ann an co-dhùnaidhean agus gnìomhan san àm ri teachd?
7. Ciamar a gheibh clann agus daoine taic agus cùram san àm ri teachd? (i.e. sunnd corporra is inntinn)
8. Ciamar a choileanar còir gach pàiste is neach òg air cothroman gus an làn chomais a choileanadh san àm ri teachd?
9. Ciamar a chuidichear clann agus daoine òga gus ionnsachadh mun t-saoghal againn, saoghal a tha a’ sìor-atharrachadh, gus am bi iad a’ faireachdainn gun urrainn dhaibh cur ris ann an dòigh adhartach?
10. A bheil beachd sam bith eile agad a bu mhath leat a thoirt seachad mu lèirsinn airson foghlam na h-Alba san àm ri teachd?

**A’ cur fios air ais thugainn**

Tapadh leat airson pàirt a ghabhail san deasbad seo.

Faodaidh tu do fhreagairtean do na ceistean seo a chur a-steach le bhith:

1. A’ cleachdadh na suirbhidh air-loidhne againn (an seo:  <https://consult.gov.scot/learning-directorate/national-discussion-feedback>)
2. No le bhith a’ cur geàrr-chunntas sgrìobhte mar phost-d gu [nationaldiscussiononeducation@gov.scot](mailto:nationaldiscussiononeducation@gov.scot) ,
3. no cuir post air na meadhanan sòisealta #TalkScottishEducation #BruidhinnMuFhoghlamAlbannach (air Instagram no Twitter). Cuimhnich gun cuir thu a-steach geàrr-chunntas air cò a bha sa bhuidhinn agad agus air cia mheud duine a ghabh pàirt.

**Tha do bheachdan cudromach.**

Tha sàr obair a’ dol air adhart ann am foghlam air feadh na h-Alba, a’ toirt taic dhan luchd-ionnsachaidh againn gus an comas a ruighinn.

Ach, tha an saoghal mun cuairt oirnn air atharrachadh gu mòr bhon turas mu dheireadh a chaidh deasbad nàiseanta a chumail air foghlam. Feumaidh sinn smaoineachadh air adhart dhan àm ri teachd mun t-seòrsa foghlaim, sgilean agus taic a dh’fheumas luchd-ionnsachaidh aig an àm seo agus san àm ri teachd. Nì seo cinnteach gun cùm sinn oirnn a’ toirt seachad deagh fhoghlam do na h-uile.

Tha prìomh àite aig foghlam ann a bhith a’ faighinn fhuasglaidhean do dhùbhlain chruinneil is ionadail agus ann a bhith a’ dèanamh cinnteach gu bheil spèis ga toirt do chòraichean chloinne.

Sin as adhbhar gum feum sinn èisteachd gu faiceallach ri luchd-ionnsachaidh, pàrantan, tidsearan, luchd-obrach na sgoile agus a h-uile duine aig a bheil ùidh ann am foghlam san àm ri teachd. Tha sinn gu sònraichte airson cluinntinn bhon fheadhainn bho nach cuala sinn ann an eacarsaichean èisteachd roimhe.

Tha sinn ag iarraidh lèirsinn airson foghlam san àm ri teachd, agus tuigse fhaighinn air mar a bheir sinn an sealladh seo gu buil le beachdan practaigeach. Is e cothrom a tha seo a bhith a’ stad, a’ meòrachadh agus a’ cur ri lèirsinn inntinneach airson foghlam ann an Alba san àm ri teachd.

Thèid do fhreagairt a sgrùdadh gu neo-eisimeileach an cois a h-uile freagairt eile gus cur ri lèirsinn in-ghabhalach agus inntinneach airson Foghlam na h-Alba san àm ri teachd.

Lean #TalkScottishEducation #BruidhinnMuFhoghlamAlbannach air Twitter no Instagram gus cumail suas ris an deasbad.

Thig an deasbad gu crìch air 5 Dùbhlachd 2022. Tha sinn a’ coimhead air adhart ri bhith ag aithris leis na toraidhean as t-Earrach 2023 mun lèirsinn a dh’fhiosraich tu.